**PROIECT DIDACTIC**

**Unitatea de învăţământ**: Şc.Gimn.Nr.9 "Nicolae Orghidan" Braşov

**Data:** 20 nov.2015

**Clasa:** a IV-a

**Propunator**: prof.Vărgău Raluca

**Disciplina:** Educaţie Financiară

**Subiectul lecţiei**: Cardul – instrument modern de plată

**Tipul lecţiei**: transmitere de noi cunoștințe

**Scopul:** - pregătirea elevilor pentru a adopta decizii care au consecințe financiare, utilizând instrumente moderne de plată, elevii fiind încurajați să participe la discuții și dezbateri, nu doar să recepteze pasiv informații

**Competențe generale:** Utilizarea unor metode și tehnici bancare

**Competențe specifice:** Identificarea unor mijloace și tehnici bancare utilizate în societatea actuală

**Obiective operaţionale:**

-să mânuiască diverse carduri și să spună informații cunoscute despre acestea;

-să recepteze cât mai multe informații noi despre cardurile bancare;

-să solicite informații suplimentare referitoare la subiect;

-să noteze informațiile învățate, făcând o paralelă între cele două modalități de plată: cu bani și cu card bancar.

**Resurse:**

I. Metodologice

 ***Strategii didactice***

Metode şi procedee: -conversația, conversația euristică, expunerea, explicația, demonstrația

 -Activ-participative: Harta conceptuală, Diagrama Venn

Mijloace de învăţământ: carduri bancare de diverse culori, tablă și cretă colorată, fișe cu diagrame

Forme de organizare: frontală, de grup, în perechi

II. Forme şi tehnici de evaluare: inițială-frontală, continuă-de grup, finală-în perechi

III. Bibliografice:

1. Alina Bratu – ”Monedă. Credit. Bănci.”, Editura Ex Ponto, Constanța, 2005

2. Cezar Basno, Nicolae Dardac – ”Sisteme de plăți, compensări și decontări”, Editura Didactică și Pedagogică, București, 2003

3. Dumitru Tudorache, Toader Pîrjol – ”Monedă, Bănci, Credit”, Editura Universitară, București, 2005

4. Ligia Georgescu Goloșoiu – ”Educație financiară. Banii pe înțelesul copiilor”, Editura Explorator, Ploiești, 2013

**SCENARIU DIDACTIC**

|  |  |  |  |
| --- | --- | --- | --- |
| Etapelelecţiei | Conţinut informativ | Strategii didactice | Evaluare  |
| Metode | Mijloace | Forme de organizare |
| **1.Moment organizatoric** | -se asigură un climat necesar desfășurării lecției | Conversația  |  |  |  |
| **2. Captarea atentiei** | -se arată elevilor mai multe carduri, de diverse culori-se citesc informații de pe ele, se notează la tablă informații cunoscute de elevi despre acestea | Harta conceptuală | Carduri bancare diverse, tablă și cretă colorată | Frontală  | Inițială, frontală |
| **3. Anuntarea subiectului****lecţiei noi si a obiectivelor urmărite** | ”Astăzi vom învăța despre cardul bancar, de când a apărut el și la ce folosește. Cardul este un instrument modern de plată, prin urmare trebuie să știm cât mai multe informații despre el.” |  |  |  |  |
| **4.Dirijarea învăţării** |  -se oferă elevilor cât mai multe informații interesante despre CARDURI, răspunzând la întrebările copiilor de câte ori este nevoie.  Primul card a fost creat în anul 1950 și a fost un card de credit pentru plăți în restaurante. Primele carduri erau din carton, pe care datele erau fie scrise, fie presate. Au început apoi să folosească plastine metalice, pe care datele se embosau și au apărut cardurile plastice.Inițial, informația despre client pe card era numai în forma de date embosate. Pe măsura dezvoltării ideilor științifice, cardul a căpătat o bandă magnetică, pe care se păstra informația de bază despre client. Apariția benzii magnetice a permis emiterea cardurilor fără a embosa informația pe suprafața ei. Aceste carduri puteau fi utilizate numai într-un utilaj electronic.  Cardurile sunt diferite din punct de vedere al funcțiilor pe care le îndeplinesc, însă au o serie de trăsături comune în ceea ce privește construcția lor, trăsături care dau posibilitate cardurilor de a se deosebi de celelalte instrumente de plată. *Trăsăturile comune* sunt: a) ca suport fizic, cardul bancar este realizat din material plastic, comparabil ca formă și dimensiune cu o carte de vizită. Are forma dreptunghiulară și dimensiuni standard (86 mm Kr > 4 mm 0.54 mm grosime) și comportă diferite mențiuni pe recto (față) și verso (spate). b) pe fața cardului sunt menționate: numele băncii emitente, numărul de card format din 16 sau 13 cifre, numele deținătorului de card, data expirării cardului, sigla organizației internaționale sub egida căreia este emis cardul, holograma specifică, numărul de control tipărit deasupra numărului de card (care este format din 4 cifre identice cu cele ale numărului de card). c) pe verso-ul cardului se găsesc: o bandă magnetică pe care sunt codate datele standard referitoare la deținătorul de card și anume: număr de cont, număr de cont confidențial, fonduri disponibile, nulitatea titlului, un spațiu destinat semnăturii autorizate a deținatorului de card. Cardurile de ultimă generație sunt prevăzute cu microprocesor. Ele se mai numesc și SMART CARDURI, care sunt rezistente la încercările de spargere și protejează informația personală.*Definirea cardului* Cardul reprezintă un instrument de decontare prin intermediul căruia posesorul autorizat poate achiziționa bunuri sau servicii, fără prezența efectivă a numerarului. Cardul facilitează legatura financiară între comercianți și consumatori, fiind o simplă cheie de acces la un cont bancar: acela al deținătorului de card. Având caracteristicile universale ale unui instrument de plată, cardul asigură și posibilitatea obținerii necondiționate de numerar, fie de la automatele de bani (ATM), fie de la ghișeele băncii (în cazul sumelor mari), înlăturându-se astfel orice barieră funcțională de utilizare. Datorită acestor caracteristici, cardul este un instrument de plată universal aplicabil și global acceptabil.*Activitatea bancară cu carduri în România* În România utilizarea cardurilor a început în anul 1970, când persoanele străine nerezidente, care vizitau țara, puteau folosi la anumite hoteluri, restaurante, magazine ca mijloc de plată, cardul. Dar, abia după decembrie 1989 s-a putut discuta despre emiterea propriilor carduri de către băncile comerciale din România. În 1992, cinci societați bancare (Banca Comercială Română, Banca Agricolă, Banca Română pentru Dezvoltare, Banca Română de Comerț Exterior-BANCOREX, Banca Ion Țiriac) au pus bazele unei societați comerciale numită ROMCARD și au emis carduri proprii pe piața românească. Astăzi, există în circulație peste 53 de tipuri diferite de carduri active, dintre care 26 au licența VISA, 21 sub EUROPAY și 6 sub AMERICAN EXPRESS. Cu excepția cardurilor BRD Visa Clasic (lei), BCR Eurocard/Mastercard (lei si USD) și RIB Eurocard/ Mastercard (lei si USD), toate celelalte carduri puse în circulație sunt de debit, iar statisticile băncilor arată că gradul de utilizare a acestora este în proporție de peste 97% numai la ATM-uri pentru eliberarea de numerar. Pe piața românească există, în prezent, peste zece emitenți de carduri: B.C.R, ING BANK, BRD, Banc Post, CEC Bank, Unicredit Țiriac, Banca Românească, Raiffeisen Bank, Banca Transilvania, Citybank, Alpha Bank, etc. Cultura cardurilor în România este încă în dezvoltare. Tot mai mulți români se conving că a cumpăra cu plata prin card bancar este mai sigur și mai convenabil decât a cumpăra cu numerar, semn că piața este foarte activă și că oamenii înțeleg necesitatea diminuării plăților cash. | Conversația Expunerea Conversația euristicăExplicația Demonstrația  | Imagini cu carduri vechi | În grup | Continuă, de grup |
| **5. Obţinerea performanţei** | Se evaluează informațiile percepute de elevi, folosind metoda interactivă Diagrama Venn, pentru a compara cele două modalități de plată: cu BANI (temă deja studiată cu elevii) și cu CARD. În cele două cercuri se vor nota *deosebirile* dintre cele două modalități de plată. La intersecția lor se vor nota *asemănările* dintre plata cu bani sau card bancar. | Diagrama Venn | Fișe prevăzute cu două cercuri care se intersectează la un moment dat | În perechi | Finală, în perechi |